Diari Oficial de la Generalitat Valenciana


Sumari del DOGV 9203, del 27-10-2021 (2021/10678)

RESOLUCIÓ de 21 d'octubre de 2021, de la Vicepresidència i Conselleria d'Igualtat i Polítiques Inclusives, per la qual s'accepta la renúncia a una beca en la modalitat de dret i es concedeix la mateixa beca per a la realització de pràctiques professionals en la Sotssecretaria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9203

Data del DOGV
:   27-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10014


Data del document
:   21-10-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 21 d'octubre de 2021, de la Vicepresidència i Conselleria d'Igualtat i Polítiques Inclusives, per la qual s'accepta la renúncia a una beca en la modalitat de dret i es concedeix la mateixa beca per a la realització de pràctiques professionals en la Sotssecretaria. [2021/10136]  
Vista l'Ordre 4/2020, de 8 de maig, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques de pràctiques professionals en la Sotssecretaria. (DOGV 8810, 15.05.2020).  
Vista la Resolució de 16 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen deu beques per a la realització de pràctiques professionals en la Sotssecretaria de la Conselleria d'Igualtat i Polítiques Inclusives (DOGV 8978, 18.12.2020)  
Vista la Resolució de 27 d'abril de 2021, de la Vicepresidència i Conselleria d'Igualtat i Polítiques Inclusives, per la qual es publica l'adjudicació de deu beques per a la realització de pràctiques professionals en la Sotssecretària de la Conselleria d'Igualtat i Polítiques Inclusives. (DOGV 9073, 27.04.2020).  
Vist que, de conformitat amb la Resolució de 16 de desembre de 2020 i l'Ordre 4/2020, de 8 de maig citades, es va establir una borsa de reserva prioritzada per ordre decreixent de puntuació, per a cobrir les places vacants que es pogueren produir en les beques adjudicades.  
Vist que, amb data 6 d'agost de 2021, l'adjudicatària Sandra Margarita Gómez Rabadán, amb DNI \*\*\*5845\*\*, comunica la renúncia a la beca que se li havia concedit, amb els efectes del dia 7 d'agost de 2021.  
Vist que María Marín Peris, DNI \*\*\*8877\*\*, que és la persona següent en la llista de la borsa de reserva que ha acceptat, compleix tots els requisits de l'article 2 de l'Ordre 4/2020, de 8 de maig, per a adjudicar-li la beca vacant.  
En conseqüència, d'acord amb el que disposa l'article 9 del Decret 132/2009, de 4 de setembre, del Consell, pel qual es regula la concessió de beques, i d'acord amb la disposició addicional segona de la convocatòria, resolc:  
  
Primer  
Acceptar la renúncia de Sandra Margarita Gómez Rabadán per a la realització de pràctiques professionals en la Sotssecretaria de la Conselleria d'Igualtat i Polítiques Inclusives amb els efectes de 7 d'agost de 2021.  
  
Segon  
Adjudicar la beca per a la realització de pràctiques professionals en la Sotssecretaria de la Conselleria d'Igualtat i Polítiques Inclusives, i que ha quedat vacant, a María Marín Peris, DNI \*\*\*8877\*\*, amb efectes de 25 d'octubre de 2021 fins al 30 d'abril de 2022, la qual es podrà prorrogar sense necessitat de nova convocatòria per un període màxim de dotze mesos addicionals, sempre que hi haja la disponibilitat pressupostària corresponent en els següents pressupostos anuals de la Generalitat i el desenvolupament de l'activitat que s'estiga efectuant així ho requerisca o aconselle.  
  
Tercer  
La publicació de la present resolució produirà els efectes de notificació, d'acord amb el que estableix l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se potestativament recurs de reposició davant del mateix òrgan que l'ha dictada, en el termini d'un mes, comptador des de l'endemà de la seua publicació en el Diari Oficial de la Generalitat Valenciana, de conformitat amb els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant el jutjat contenciós administratiu de València, en el termini de dos mesos, comptadors des de l'endemà de la seua publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 d'octubre de 2021.- El sotssecretari de la Conselleria d'Igualtat i Polítiques Inclusives (p. d. Ordre 4/2020, de 8 de maig): Daniel Mestre Cañón.